SET เช้าร่วง 11 จุด ตามตปท.-กังวลโควิดรอบใหม่
SET เช้าร่วง 11 จุด ตามต่างประเทศ-กังวลโควิดระบาดรอบใหม่ คาดฉุดเศรษฐกิจฟื้นตัวช้า
SET เช้าร่วง 11 จุด ตามต่างประเทศ-กังวลโควิดระบาดรอบใหม่ คาดฉุดเศรษฐกิจฟื้นตัวช้า
19 ก.ค. 2565

ผู้สื่อข่าวรายงานว่า ดัชนีตลาดหุ้นไทย ณ เวลา 10:11 น. อยู่ที่ 1,533.88 จุด ลดลง 10.93 จุด หรือ 0.71% สูงสุดที่ 1,541.55 จุด ต่ำสุดที่ 1,532.77 จุด มูลค่าการซื้อขาย 7.84 พันล้านบาท
ตลาดหุ้นไทยต้นภาคเช้าร่วงลงไปแล้วกว่า 10 จุด ตอบรับความกังวลในปัจจัยลบทั้งในประเทศและต่างประเทศ ทำให้เกิดแรงเทขายหุ้นขนาดใหญ่เพื่อล็อกกำไรและลดความเสี่ยง
สำหรับปัจจัยในประเทศคาดจะมาจากสถานการณ์โควิด-19 ที่กลับมาระบาดรอบใหม่ทำให้นักลงทุนเกิดการชะลอลงทุนสินทรัพย์เสี่ยง เนื่องจากกังวลเศรษฐกิจฟื้นตัวช้า